Ալելուա (դաշտ)

Ալելուա, դաշտ Մեծ Հայքի չորրորդ Հայք աշխարհի Հանձիթ գավառում, Արածանիի ստորին հոսանքի շրջանում։ Ըստ Ն. Ադոնցի Ալելուան նույնն է օտար հեղինակների հիշատակած Գեղեցիկ դաշտի հետ, որ Պոլիբեոսի վկայությամբ գտնվում էր Տիգրիսի ու Եփրատի միջև, Արշամաշատ քաղաքի մոտակայքում։ Ալելուա անունը Ն. Ադնոցը համեմատում է Հուլա գետի և վանքի անվան հետ, ինչպես է կապ է տեսնում Պտղոմեոսի հիշատակած Էլեգրտա քաղաքի անվան հետ, նույնացնում է նաև հետագայի Խարբերդի դաշտի հետ, որը թուրքերի շրջանում Ուլուօվա անունն է կրում և որի «Ուլու» համարվում է հին Ալելուա անվան վերաիմաստավորումը։ 1070 թվականին Ալելուա դաշտում Սասունի իշխան թոռնիկ Մամիկոնյանը մեծ ճակատամարտում հաղթել է Հանձիթի կառավարիչ Փիլարտոսին
:

Ծանոթագրություններ 

Դաշտեր այբբենական կարգով
Էլազըղի մարզի հարթավայրեր